Anthony Joshua şi-a apărat titlul mondial şi se pregăteşte de marea luptă cu Tyson Fury.
Joshua are 24 de victorii (22 de knockout-uri) și o înfrângere în cariera de profesionist. Joshua și-a apărat pentru a doua oară centurile WBA, WBO, IBF și IBO. Britanicul a boxat ultima oară în Marea Britanie pe 22 septembrie 2018, cu Alexander Povetkin.
Anthony Joshua îl așteaptă cu brațele deschise pe Tyson Fury şi nu oricum, ci mai în formă ca niciodată. După mai bine de opt luni, în primul meci din Marea Britanie, AJ l-a pus la podea pe bulgarul Kubrat, în nouă runde.Joshua și-a apărat pentru a doua oară titlul mondial și a făcut-o cu stil. Foarte încrezător înainte de meci, Kubrat a fost total copleșit de barajul de uppercut-uri al britanicului. În runda a noua, Joshua i-a dat lovitura finală.Floyd Mayweather a venit personal ca să îl vadă pe Joshua la treabă. A fost unul dintre cei 1.000 de spectatori din complexul Wembley. A vrut să fie primul care îl felicită pe AJ după meci.Tyson Fury a lăsat amabilitățile la o parte și i-a aruncat mănușa lui Joshua:"Anthony Joshua tocmai a făcut pe el în direct, la televizor. A fost întrebat dacă vrea lupta și a scăldat-o. Vreau lupta! Vreau să fie următoarea luptă! Îi dau somn în trei runde!".